ഡിഎംഒ ഓഫീസിനു മുന്നില് യൂത്ത് കോണ്ഗ്രസ് സമരം പാലക്കാട് : ജില്ലയില് കോവിഡ് വാക്സിന് വിതരണത്തിലെ വീഴ്ച ചൂണ്ടിക്കാണിച്ചുകൊണ്ട് യൂത്ത് കോണ്ഗ്രസ് പാലക്കാട് നിയോജകമണ്ഡലം കമ്മിറ്റിയുടെ നേതൃത്വത്തില് പ്രതീകാത്മക വാക്സിന് കുത്തിവയ്പ്പ് സമരം ഡിഎംഒ ഓഫീസിന് മുന്നില് നടത്തി. പാലക്കാട് യൂത്ത് കോണ്ഗ്രസ് നിയോജകമണ്ഡലം പ്രസിഡന്റ് സദ്ദാം ഹുസൈന് അധ്യക്ഷത വഹിച്ച ചടങ്ങില് കെപിസിസി സെക്രട്ടറി പി.ബാലഗോപാല് ഉദ്ഘാടനം ചെയ്തു. വാക്സിന് ചാലഞ്ച് എന്ന പേരില് കോടികള് പിരിച്ചെടുത്തു സ്വകാര്യ ആശുപത്രികള്ക്ക് വാക്സിന് വാങ്ങുവാന് കോടികള് നല്കുകയും സാധാരണക്കാര്ക്ക് വാക്സിന് ലഭിക്കാത്തതും ചൂണ്ടിക്കാണിച്ചായിരുന്നു സമരം. യൂത്ത് കോണ്ഗ്രസ് സംസ്ഥാന നിര്വാഹകസമിതി അംഗം എം.പ്രശോഭ്, നിയോജക മണ്ഡലം വൈസ് പ്രസിഡന്റ് എം.അരുണ്, നിയോജകമണ്ഡലം സെക്രട്ടറിമാരായ നവാസ് മാങ്കാവ്, ബുഷറ, എച്ച്.പവിത്രന് മാത്തൂര്, നൗഫല് , മണ്ഡലം പ്രസിഡന്റുമാരായ ഹക്കീം കല്മണ്ഡപം, ലക്ഷ്മണന്, അഖിലേഷ് അയ്യര്, എന്നിവര് പ്രസംഗിച്ചു.